
Речено је да „уносити светлост научне истине у догађаје прошло- 
сти значи служити садашњости“. 


А што су ти догађаји смештени даље у сеновиту прошлост, то је 
на њих већом лучом потребно сјати, не би ли они са довољно светла 
били обасути, а тмина старине надвијена над њима одагнана, барем 
смислено. 


Тим пре би за такав подухват, који пуно светлости собом носи, и 
допринос садашњости требало да буде већи. 


И заиста – Итаопа [их уеттапх е5зћ... 


Стога и искрено држим да «само неуки и неразумни људи могу да 
сматрају да је прошлост мртва и непролазним зидом заувек одвојена 
од садашњице». 


Не каже ли и мудрост староставна да «шта је било, то ће бити», 
и да «шта се чинило, то ће се и чинити», те да, коначно – «нема ничег 
новог под сунцем»г! 


И не врати ли нам се иста та прошлост почесто назад у живо- 
те, макар тек толико да нас подсети да је од садашњице не можемо 
одвојити, нити отргнутиг 


Џ Аутор је студент мастер студија на Правном факултету Универзитета у Београ- 


ду, благајник Клуба Еогут Котапут, адвокатски приправник Тијане Којовић 
у адвокатској канцеларији „БДК адвокати“ и сарадник у настави ван радног 
односа на Правном факултету Универзитета у Београду на предмету Кривично 
право, дама мисттеђакадуокан.согп. 


1 1 Мој. 8:22, Проп. 2:12, Проп. 3:15, Проп. 6:10. 

Врати се... 

И враћа се... 

И ту је – међу нама. 

Но, ми је прихватимо тек онда када се о њену јеку више не може- 
мо оглушавати – када је такво и толико њено присуство да га никако 
не можемо негирати. 

И заиста, Кзгопа пиппа уегизтан5 ег Те515 Тетротит ез1.... 

Али, има истине и у тврдњи да „све оно што је човек мислио, 
осећао и радио, нераскидиво је уткано у оно што ми данас мислимо, 
осећамо и радимо“. 

Нисмо ли ми тако бастиони духа наших предака, што се њихо- 
вим осетима и мислима крепе и разгаљују, и њиховим искуствима 
(мјуче и уздижу: 

Јер заиста, Рмопа уна тетоптае ез1... 

3572 Тетриз јист, и „нараштај један одлази и други долази, а земља 
стоји увек“а 

Тако је, тек привидно за наше (ово)земаљске очи, 'отишла' бук- 
тиња историјске научне истине, сведок многих времена и корифеј 
успомене живота – Мирослава Мирковић, професор емеритус Фило- 
зофског факултета Универзитета у Београду и шеф Семинара за ис- 
торију старог века и Центра за античку епиграфику и нумизматику 
– слуга садашњости и поверилац будућности – она која се мислима и 
осетима предака крепила и разгаљивала, и њиховим искуствима (м) 
учила и уздизала, а сада постала непорециви сапутник наше (будуће) 
свакодневнице. 

Слава јој! 

Професорка Мирослава Мирковић рођена је 1933. године у Ко- 
совској Митровици. Своју универзитетску каријеру започела је 1957. 
године, одмах по свршетку студија класичне филологије на Универ- 
зитету у Београду, на ком ће и остати све до пензионисања. 

Академску 1982/1983. годину проф. Мирковић је провела на 
Институту за напредне студије Универзитета Принстон, по позиву 
професора Френка Гилијама (Ртапс оШат). Такође, проф. Мирко- 
вић је била и шеф Катедре и семинара за историју старог века, Цен- 
тра за античку епиграфику и нумизматику, и члан уредничког тела 
тастрпон5 де Ја Мече Зирбтеите, као и члан Немачког археолошког 
института и Међународног удружења папиролога краљице Елизабе- 
те, као и близак сарадник академика проф. др. Драгослава Срејовића, 
након чије смрти је наставила сарадњу са његовим колегама. 


2 Јов. 8:19, Пс. 1045, 2 Пет. 3:10. 

У бројним научним пољима на којима је деловала, проф. Мирко- 
вић је оставила свој неизбрисив траг, а између осталих и у римској 
војној и економској историји и социјалној антропологији, епиграфи- 
ци, папирологији, историји урбанизације и градског живота, позног 
старог века и раног хришћанства, као и проучавању породичне зајед- 
нице и сродства на подручју древног Медитерана и становништва 
римског и пре-римског Балкана и Подунавља. 

Проф. Мирковић је аутор преко 80 научних радова, књига и 
уџбеника, а за своју књигу „Реа Силвија и седам римских краљева 
– Сродство и власт у старом Риму“ освојила је престижну награду 
за класичне науке „Милан Будимир“. Правни факултет Универзитета 
у Београду и Досије студио објавили су награђену књигу, у оквиру 
тада новопокренуте едиције „Антика“. 

Поред поменуте сарадње са Правним факултетом Универзитета 
у Београду, проф. Мирковић је била и велики сарадник и пријатељ 
Клуба љубитеља римског права и антике Ротит Котапит. Тако је 
у оквиру сада већ петодеценијских активности Клуба, проф. Мир- 
ковић више пута гостовала као предавач, додатно развијајући своју 
повезаност са Правним факултетом Универзитета у Београду. Тако 
ће она, како међу студентима, тако и међу колегама професорима, 
и у овој институцији остати упамћена као изврстан предавач, благе 
нарави, а опет, живе, одсечне и искричаве речи, увек отворена и дос- 
тупна за питања и додатна појашњења. 

Њена последња два предавања на Форуму, „Пропадање и пад 
римског царства“ и „Сингидунум – римски град на ушћу Саве у Ду- 
нав“, срећом, забележена су у видео форми, те остају доступна дола- 
зећим генерацијама. 

Стога, овим путем, Правни факултет Универзитета у Београду 
и редакција часописа „Весник правне историје“ тугујући исказују 
своје саучешће и жалост за преминулом проф. Миром Мирковић 
– још једном вечном потврдом нераскидивости историје од права 
и правне науке. 


Рад приспео / Рарег гесетуед: 23.9.2020. 
Прихваћен за објављивање / Ассертгед Тог рибИсаноп: 25.9.2020. 

